[{"text_idx": "#000000", "text": "Disgybl ag anghenion addysg arbennig wedi cael 'cam'"}, {"text_idx": "#000002", "text": "Yn o\u0302l adroddiad gan Nick Bennett, methodd yr awdurdod i ddilyn ei bolisi gofynion statudol i gefnogi'r bachgen ysgol gynradd."}, {"text_idx": "#000003", "text": "Cafodd yr Ombwdsmon gw\u0302yn gan fam y bachgen, fod y cyngor wedi methu a\u0302 mynd ati'n briodol i ystyried, asesu a chanfod anghenion addysgol arbennig ei mab."}, {"text_idx": "#000004", "text": "Daeth yr Ombwdsmon i'r casgliad fod y bachgen, wedi wynebu \"cyfnod hirfaith\" heb addysg briodol oherwyddd y cyngor."}, {"text_idx": "#000005", "text": "\"Rydw i'n eithriadol o bryderus na chafodd y disgybl hwn mo'r cymorth yr oedd ei angen arno ac am y gofid a achoswyd i deulu'r plentyn,\" meddai Mr Bennett."}, {"text_idx": "#000006", "text": "\"Dydy'r dull tameidiog o ddelio ag addysg y plentyn hwn ddim yn ddigon da, ac rydw i'n credu yn yr achos hwn ei fod wedi cael cam gan y system a oedd yn ei lle.\""}, {"text_idx": "#000007", "text": "Disgrifiad o\u2019r llun, Mae Nick Bennett yn dweud yn ei adroddiad ei fod yn \"eithriadol o bryderus\""}, {"text_idx": "#000008", "text": "Dywedodd mam y bachgen wrth y BBC: \"Roedd hi'n glir o'r cychwyn, o ddechrau mewn addysg, ei fod am ei chael yn anodd."}, {"text_idx": "#000010", "text": "Yn o\u0302l yr adroddiad, rhoddodd Cyngor Wrecsam y \"cyfrifoldeb\" ar ysgolion yr ardal i ddilyn opsiynau eraill yn hytrach nag asesiad statudol."}, {"text_idx": "#000012", "text": "Mewn ymateb ar ran Cyngor Wrecsam, dywedodd y cynghorydd Michael Williams, yr aelod dros Addysg a Gwasanaethau Plant: \"Rydym yn falch o weld fod adroddiad yr Ombwdsmon yn nodi ein bod eisoes wedi cymryd camau i ymddiheuro i'r ddynes dan sylw, ac hefyd yn cydnabod ein bod ni wedi ail-strwythuro ein proses gwyno er mwyn osgoi'r materion gafodd eu codi rhag digwydd eto yn y dyfodol."}, {"text_idx": "#000014", "text": "\"Fe wnawn hefyd adolygu ein trefniadau ESAP er mwyn canfod os oes angen cefnogaeth addysgol ychwanegol, neu ail-gategoreiddio disgyblion ar ESAP i SEN.\""}, {"text_idx": "#000017", "text": "Angen blaendal \u00a336,000 i brynu ty\u0302 cyntaf yng Nghymru - arolwg"}, {"text_idx": "#000020", "text": "Siarad am dy ffydd? Haws dweud na gwneud!"}, {"text_idx": "#000025", "text": "Ateb y Galw: Morgan Owen"}, {"text_idx": "#000026", "text": "Goronwy Owen: Dweud y stori'n llawn"}]